UNWTO ge 24 vana General Assembly gai Raajjein baiverivehjje | Jazeera\tޔޫ.އެން.ޑަބުލިއު.ޓީ.އޯގެ 24 ވަނަ ޖެނެރަލް އެސެމްބްލީގައި ރާއްޖެއިން ބައިވެރިވެއްޖެ - Jazeera\nމަރިޔަމް ލީން އަހްމަދް December 3, 2021 59 views0\nސްޕެއިންގެ ވެރިރަށް މެޑްރިޑްގައި ނޮވެމްބަރު 30 އިން ޑިސެމްބަރު ތިނަކަށް ކުރިއަށްދާ ޔޫ.އެން.ޑަބްލިއު.ޓީ.އޯގެ 24 ވަނަ ޖެނެރަލް އެސެމްބްލީގައި ދިވެހިރާއްޖެއިން ބައިވެރިވެއްޖެއެވެ.\nމި އެސެމްބްލީގައި، މިހާރު ދުނިޔޭގެ ފަތުރުވެރިކަމަށް ދިމާވެފައިވާ ގޮންޖެހުންތަކުން އަރައިގަތުމަށް މެމްބަރުޤައުމުތަކުގެ މެދުގައި މަޝްވަރާކުރިކަމަށް ޓުއަރިޒަމް މިނިސްޓްރީން މައުލޫމާތުދެއެވެ. އަދި ކުރިއަށް އޮތް ތަނުގައިވެސް ކޮވިޑްގެ ތަފާތު ވޭރިއަންޓްތައް ފެނުން އެކަށީގެންވާކަމާއި، ފެންނަ ވޭރިއަންޓްތަކާއި ގުޅިގެން ޤައުމުތަކުގެ ބޯޑަރުތައް ބަންދުކުރުމުގެ ބަދަލުގައި ރައްކާތެރިކަމުގެ ފިޔަވަޅުތައް އަޅައިގެން ފަތުރުވެރިކަން ކުރިއަށް ގެންދިޔުމުގެ މުހިއްމުކަން ގިނަ މެމްބަރުން ފާހަގަކުރެއްވިއެވެ.\nމި އެސެމްބްލީގެ ޕްލިނަރީ ސެޝަންތަކުގައި ކުރިއަށް ގެންދިޔަ ކަންތައްތަކުގެ ތެރޭގައި ޔޫ.އެން.ޑަ ބްލިއު.ޓީ.އޯގެ މިހާރުގެ ސެކްރެޓަރީ ޖެނެރަލް ޒުރާބް ޕޮލަލިކަޝްވީލި އިތުރު ހަތަރު އަހަރުގެ ދައުރަކަށް ސިއްރު ވޯޓަކުން އިންތިޚާބު ކުރިއެވެ. އަދި 26 މޭއި 2021 ގައި ސައުދި އަރަބިޔާގެ ރިޔާދުގައި ހުޅުވި ޔޫ.އެން.ޑަ ބްލިއު.ޓީ.އޯގެ އޮފީހަކީ މިޑްލް އީސްޓްގެ ޔޫ.އެން.ޑަ ބްލިއު.ޓީ.އޯގެ ރީޖަނަލް އޮފީހުގެ ގޮތުގައި ނިންމާފައިވާކަމަށްވެސް މިނިސްޓްރީން މައުލޫމާތުދެއެވެ.\nޖެނެރަލް އެސެމް ބްލީގައި ބޭއްވި މުޙިއްމު އެއް އިވެންޓްގެ ގޮތުގައި މުސްތަޤުބަލުގެ ފަތުރުވެރިކަމާއި ގުޅުވައިގެން "ބިލްޑިންގ ފޮ ދަ ފިއުޗަރ އިނޮވޭޝަން، އެޑިއުކޭޝަން އެންޑް ރޫރަލް ޑިވޮލޮޕްމަންޓް"ގެ ނަމުގައި ބޭއްވި ތީމެޓިކް ސެޝަން ފާހަގަކޮށްލެވެއެވެ.\nޑިސެމްބަރު2ގައި ބޭއްވި ތީމެޓިކް ސެޝަން ފެށުމުގެ ރަސްމިއްޔާތުގައި ސްޕެއިންގެ ބޮޑުވަޒީރު ޕެޑްރޯ ސަންޗޭޒާއި ޔޫ.އެން.ޑަ ބްލިއު.ޓީ.އޯގެ ސެކްރެޓަރީ ޖެނެރަލް ޒުރާބް ޕޮލަލިކަޝްވީލި އަދި ޑަ ބްލިއު.ޓީ.ޓީ.ސީގެ ޕްރެޒިޑެންޓް އަދި ސީ.އީ.އޯ ޖޫލިއާ ސިމްޕްސަން ތަޤްރީރުކުރެއްވިއެވެ.\nމި ތީމެޓިކް ސެޝަންގައި ކޮމިއުނިޓީ ބޭސްޑް ރޫރަލް ޓޫރިޒަމް އާއި ގުޅޭ ޕެނަލް ޑިސްކަޝަންސްތައްވެސް ވަނީ ބައްވާފައެވެ. އެގޮތުން ބޭއްވި އެއްސެޝަންއެއް ކަމުގައިވާ " ޔޫތު މީޓްސް މިނިސްޓަރސް ޑިބޭޓް"ގައި ޔޫ.އެން.ޑަބްލިއު.ޓީ.އޯގެ ސެކްރެޓަރީ ޖެނެރަލްއާއި މިނިސްޓަރ އޮފް ޓޫރިޒަމް ޑރ. އަބްދުالله މަޢުޞޫމް ގެ އިތުރުން އެހެން ޤައުމުތަކުގެ މިނިސްޓަރުން ބައިވެރިވެވަޑައިގަތެވެ. މިބަހުސްގައި ކޮމިއުނިޓީ ބޭސްޑް ފަތުރުވެރިކަން ކުރިއެރުވުމަށް ހުރި ގޮންޖެހުންތަކާއި ޒުވާނުންނަށް ފަތުރުވެރިކަމުގެ ރޮގުން ކުރިއަށް ދިޔުމަށް ހުރި\nފުރުޞަތުތަކާއި ގުޅޭގޮތުން ވާހަކަ ދައްކާފައިވެއެވެ.\n24ވަނަ ޖެނެރަލް އެސެމްބްލީގައި މިނިސްޓަރގެ އިތުރުން ޔޫރަޕްއިން ޔޫނިއަނަށް ކަނޑައަޅާފައި ހުންނަވާ ސަފީރު ހަސަން ޞޯބިރުއާއި މިނިސްޓްރީ އޮފް ޓޫރިޒަމްގެ ޕާރމަނެންޓް ސެކްރެޓަރީ ފާތިމަތު ނިލްފާ އާއި އެގްޒެކަޓިވް ޑިރެކްޓަރ ފަޟީލާ ޢަލީ ބައިވެރިވެވަޑައިގެންނެވިއެވެ.\nޔޫ.އެން.ޑަ ބްލިއު.ޓީ.އޯގެ ޖެނެރަލް އެސެމްބްލީ ދެން އޮންނާނީ 2023 ވަނަ އަހަރުއެވެ. އެގޮތުން 2023 ވަނަ އަހަރު 25 ވަނަ ޖެނެރަލް އެސެމްބްލީ ބާއްވާނީ އުޒްބަކިސްތާނުގައެވެ.


Dhihdhoo Council Ge Raees Magaamun Dhurukuran Petition Ehgai Soi Kuranee\nދިއްދޫ ކައުންސިލުގެ ރައީސް އަލީ ހާޝިމް--\nދިއްދޫ ކައުންސިލުގެ ރައީސް މަގާމުން ދުރުކުރަން ޕެޓިޝަނެއް\nހއ. ދިއްދޫ ކައުންސިލުގެ ރައީސް އަލީ ހާޝިމުގެ އިތުބާރު ނެތް ކަމުގެ ވޯޓެއް ނަގައި އޭނާ މަގާމުން ވަކިކުރުމަށް ޕެޓިޝަނެއްގައި ސޮއިކުރަން ފަށައިފި އެވެ.\nއެ ޕެޓިޝަނުގައި ބުނީ، އިސްލާމު ދީނާއި ގުރުއާނާއި ރަސޫލާއަށް ފުރައްސާރަކޮށް ހަދަމުން އަންނަ ފަރާތްތަކަކީ "މޮޅު" ބައެއްގެ ގޮތުގައި ހާޝިމް އަންނަނީ ސިފަކުރަމުންނެވެ. އަދި އެ ފަދަ ފަރާތްތަކަށް އޭނާ ތާއީދުކުރާކަމީ ދިއްދޫ ރައްޔިތުންގެ ހިތްތަކުގައި އިސްލާމު ދީނަށް އޮތް ލޯތްބަށް އިހްތިރާމު ނުކުރާކަން ކަމަށް އެ ޕެޓިޝަނުގައި ބުނެއެވެ.\nއިސްލާމުދީނަށް ފުރައްސާރަ ކުރާ މީހަކު އެ މަގަމުގައި ހުރުމަކީ ދިއްދޫ ރައްޔިތުން ބޭނުންވާ ކަމެއް ނޫން ކަމަށް ޕެޓިޝަނުގައި ފާހަގަކޮށްފައިވާއިރު ޕެޓިޝަނުގައި ބުނާ ގޮތުގައި ހާޝިމް އެމަގާމުން ވަކި ކުރުމަކީ ކައުންސިލުގެ ދެން ތިބި ހަތަރު ކައުންސިލަރުންގެ ޒިންމާއެކެވެ.\nއެ ޕެޓިޝަނުގައި ރައްޔިތުން ސޮއި ކުރަން ފަށާފައި މިވަނީ އެމްޑީޕީގެ ކުރީގެ ރައީސް އިބްރާހީމް އިސްމާއީލް (އިބްރާ) ސޯޝަލް މީޑިއާގައި ދީނާއި ގުޅިގެން ދެއްކި ވާހަކައަކާއި ގުޅިގެން އޭނާގެ ދިފާއުގައި ހާޝިމް ނިކުތުންނެވެ. އެގޮތުން ރަސޫލާއާއި އެކަނލޭގެފާނުގެ އަނބިކަނބަލުންނަށް ނިސްބަތްކުރައްވާ އިބްރާ ދެއްކި އެވާހަކަތަކަށް ގިނަ ބަޔަކު ދަނީ ފާޑުކިޔަމުންނެވެ.


އަލް އުޚްތު ބިންތު ޢަލީޒާހިރު – DhiSalafiyyah\nއަލް އުޚްތު ބިންތު ޢަލީޒާހިރު\nއުމުރުން އެންމެ 8 އަހަރުގެ ކުޑަކުއްޖެކެވެ.އިލްމު އުނގެނުމަށްޓަކައި މިކުއްޖާ އަމިއްލަ ވަޒަން ދޫކޮށް މަދީނާއަށް ދިއުމަށްޓަކައި ދަތުރުފެށިއެވެ. މި ކުއްޖާއަށް މަދީނާއަށް އާދެވުމުން އަވަސްވެގަތީ އިމާމް މާލިކުގެފާނުގެ އަރިހަށް ދިއުމަށެވެ. އިމާމް މާލިކު އެކަލޭނގެފާނުގެ ދަރިވަރުންނާއެކު އިންނެވިތަން މި ކުއްޖާއަށް ފެނުނެވެ. އެހިނދު އެ ކުއްޖާ އަވަސް އަވަހަށް އިމާމުގެ ދަރިވަރުންގެ ގާތު އިށީނެވެ. އިމާމް މާލިކުގެފާނުގެ އަރިހުގައިތިބި ކުދިން އެކަލޭގެފާނަށް ތަފާތު ސުވާލުތަށް ކުރިމަތިކުރައްވަމުން ގެންދެވިއެވެ. އަދި އެކަލޭނގެފާނުވެސް އެ ސުވާލުތަކަށް ޖަވާބު ދެއްވަމުން ގެންދެވިއެވެ.…\nމާތް ﷲގެ ޢަޛާބަށްވުރެ މަރުވުންވެސް މާ ރަނގަޅެވެ.\nއެއްސަހަރެއްގައި ވަރަށް މުއްސަނދި ވިޔަފާރިވެރިއެއް އުޅުނެވެ. އޭނާއަކީ އޭނާއަށް ﷲ ސުބުޙާނަހޫ ވަތަޢާލާ ދެއްވި ނިޢުމަތްތަކަށް ޝުކުރު ނުކުރާ، ހިތްހަރު މީހެކެވެ. އެއްދުވަހެއްގެ ހަވީރުގެ ވަގުތެވެ. ވިޔަފާރިވެރިޔާގެ ގޭގެ ދޮރުގައި މީހަކު ޓަކިދިނެވެ. އަވަސް އަވަހަށް ދޮރުހުޅުވާލާ ބޭރުބަލައިލިއެވެ. އެއާއި އެކު ފެނުނީ އޭނާދުވަހަކުވެސް ދެކެފައިނުވާފަދަ ރީތި އަންހެން ކުއްޖެކެވެ. އުފަލުން އެތެރެއަށް ވަނުމަށް އެ އަންހެން ކުއްޖާއަށް ދަޢުވަތުދިނެވެ. ނަމަވެސް އެއީ އެއަންހެންކުއްޖާ ވިޔަފާރިވެރިޔާގެ ގާތަށް އައި މަޤްސަދު ފުރިހަމަ ކޮށްދިނުމަކަށް ނޫނެވެ. އެހެން ކަމުން…\n06/11/2011 އަދަބާއި އަޚްލާޤު, އިބުރަތްތެރި ވާހަކައަލް އުޚްތު ބިންތު ޢަލީޒާހިރު


އަޙްމަދު ޝަމީނު | Dhiislam | Dhiislam\nޝަރުޢީ އަދި އިޖްތިމާޢީ އެކި އެކި ނިންމުން ތަކުގައި މިޒަމާނުގައި ތިޔަ ފެނިވަޑައިގަންނަވާ ވަޟަޢީ މަންހަޖުތަކުގެ ނިންމުން ތަކުގައި ދީނުގެ ކުލަ ޖެހިފައި ހުއްޓައި ފެނިވަޑައިގަންނަވާނީ ވަރަށް ފަނޑުކޮންނެވެ. ނުވަތަ ...\nއަޙްމަދު ޝަމީނު ފެބްރުއަރީ 15, 2012 0\nއަޒްހަރުން ޢަރަބި ދުނިޔެއަށް އިޞްލާޙީ ކަރުދާހެއް ހުށަހަޅަނީ\nޢަރަބި ދުނިޔޭގައި ޝަރީޢަތުގެ އަސްލުތަކާ އެއްގޮތްވާ ގޮތުގެ މަތިން ޝޫރާއާއި ދީމުގުރާތީ ލަނޑުދަނޑިތައް ހާސިލުކުރުމަށްޓަކައި އިޞްލާޙީީ ތަސައްވުރެއް އެކުލެވޭ ކަރުދާހެއް އެކަށައެޅުމުގެ މަސައްކަތް ކުރަމުން ދާކަމުގައި އިސްލާމީ އެންމެ ދުވަސްވީ ޢިލްމީ ...\nއަޙްމަދު ޝަމީނު ސެޕްޓެމްބަރ 11, 2011 1\nސީރިޔާގެ މުޒާހަރާ ބޮޑު ލޭއޮހޮރުވުމަކަށް\nސީރިޔާގައި ސިޔާސީ އިސްލާޙުތަކަށްއެދި ކުރާ މުޒާހަރާއަށް މަހެއްވެފައިވާ އިރު، މިދިޔަ ހުކުރުދުވަހުގެ މުޒާހަރާ ކުރިއަށްދަނިކޮށް މުޒާހަރަގެ ބައިވެރިންގެ ތެރެއަށް ސިފައިން ބަޑިޖަހާ 75 މީހުން މަރާލައިފައިވެއެވެ. މިކަން ސޫރިޔާގެ ޤައުމީޓީވީން ...\nއަޙްމަދު ޝަމީނު އޭޕްރިލް 23, 2011 0\n2012ގެ އިންތިޚާބުގައި ތާއީދު ހޯދުމަށް ސާކޯޒީ މުސްލިމް އާބާދީ ހާރުވަނީ\n"ސެކިއުލާ ފްރާންސުގައި އިސްލާމްދީނުގެ ދައުރު" ގެ ނަމުގައި ފަރަންސޭސި ވިލާތުގެ ރައީސް ނިކަލޮސް ސާކޯޒީގެ ވެރިކަންކުރާ ޔޫނިއަން ފޯ އަ ޕޮޕިއުލާ މޫމްމަންޓްގެ ފަރާތުން ބަހުސެއް މިމަހު5ގައި ވަނީ ...\nއަޙްމަދު ޝަމީނު އޭޕްރިލް 7, 2011 0\nކޮންމެ މުޖުތަމަޢެއްގެވެސް މުސްތަޤުބަލުގެ ރަމްޒަކީ އެމުޖުތަމަޢެއްގެ ކުޑަކުދިންނާއި އެކުދިންގެ އުޅުންތެރިކަމެވެ. މިދެންނެވި ޙަޤީޤަތުގެ އަލީގައި އަޅުގަނޑުމެންގެ ދިވެހި މުޖުތަމަޢުގެ މުސްތަޤުބަލަށް ނަޒަރެއް ހިންގައިލުމުން ގިސްލައި ރޮވޭނެއެވެ. ހިތާމައިގެ ކޮޅެއް ނެތެވެ. ކުޑަކުދިން ...\nއަޙްމަދު ޝަމީނު މާރޗް 31, 2011 0\nމިދިޔަ ޖެނުއަރީމަހު 25ގައި މިސްރު ރައްޔިތުން މަގުތަކަށް ނުކުމެ ފެށި ސިޔާސީ އިސްލާޙީ ޙަރަކާތުގައި، އެޤަމުގެ ކުރީގެ ރައީސް ހުސްނީ މުބަރަކުގެ އިސްތިއުފާއަށް ފަހު މިއީ ލިބުނު އެންމެ ބޮޑުކާމިޔާބުކަމަށް ގިނަ ...\nއަޙްމަދު ޝަމީނު މާރޗް 21, 2011 0\nސަޢުދީޢަރަބިއްޔާގައި ސަރުކާރާ ދެކޮޅަށް އެއްވަމުންދިޔަ ފަރާތްތަށް ހައްޔަރުކޮށް މުޒާހަރާތައް ނިމުމަކަށް\nޓެރެރިޒަމާ ޤައުމީ ސަލާމަތަށް ނުރައްކާކުރުމުގެ ތުހުމަތުގައި ހައްޔަރުކުރެވި ޝަރީޢަތެއް ކުރުމެއްނެތި ގިނަ އަހަރުވފައިވެ ވީނުވީ ގޮތެއްނޭނެގިފައިވާ އެމީހުންގެ ގާތްތިމާގެ މީހުން ދޫކޮށްލުމަށް އެދި ސަޢުދީގައި ކުރިޔަށް ދިޔަ މުޒާހަރާގައި ބައިވެރިވި ގިނަ ...\nއަޙްމަދު ޝަމީނު މާރޗް 20, 2011 1\nހުޅަނގުގެ ގުޅިފައިވާ އިއްތިހާދުން ލީބިޔާއަށް ދިން ޙަމަލާ ޢަރަބިލީގުން ކުށްވެރިކޮށްފި\nޢަރަބިލީގުގެ ތާއީދާއެކު ލީބިޔާގެ މަތިން އުދުހުންމަނާ ސަރަހައްދު އދ. އިން ކަނޑައެޅިތާ ހަފްތާއެއް ފަހުން ހުޅަނގުގެ ގުޅިފައިވާ އިއްތިހާދުން ލީބިޔާއަށް ރޭގެ ވަގުތެއްގައި ދިން މިޙަމަލާ ޢަރަބި ލީގުންކުށްވެރިކޮށްފައިވަނީ އެހަމަލާގައި ލީބިޔާގެ ...\nދެންވެރިކަމަށް ވަޑައިގަތީ މުޢުތަޞިމެވެ. އޭނާއަކީ ހަށިގަނޑުން ވަރުގަދަ މީހެކެވެ. ސިންގާއަކާ ބަނޑު މުސާރައަށް ހިއްޕަވައިން ކުރިހޯއްދެވުމީ އުދަގޫކަމެއް ނޫނެވެ. އެކަމަކު ޢިލްމުގައި ބަލިކަށި މީހެކެވެ. އެއްވެސް މީހަކާ ޖަދަލުކޮށް ކުރި ހޯދުމީ ...\nއަޙްމަދު ޝަމީނު ޖެނުއަރީ 26, 2011 1\nކޮންމެ ޤައުމެއްގައިވެސް އެޤައުމެއްގެ އަގުކުރުންތަކާއި ޚާއްޞަ ޤަބޫލުކުރުންތައް އެބަހުއްޓެވެ. އަދި ޚާއްޞަކޮށް މުޢާމަލާތުގެ ކަންކަމުގައި ގެންގުޅޭ ޢުރުފީ އުޞޫލުތަކެއް އެބަހުއްޓެވެ. އެގޮތުން އަޅުގަނޑުމެން ދިވެހިންގެ މެދުގައިވެސް މިދެންނެވި ފަދަ ޢުރުފީ އުޞޫލުތަކެއް ...\nއަޙްމަދު ޝަމީނު ޖެނުއަރީ 19, 2011 0\nމިވާހަކައަކީ ވަރަށް އަސަރުކުރުވަނިވި ވާހަކައެކެވެ. ވާހަކައަކީ ޢިބުރަތްތެރި ވާހަކައެކެވެ. އިސްލާމީ އުންމަތުގެ އެންމެ ފުރަތަމަ ޝަހީދުންގެ ވާހަކަތަކަށް ފަހުގައި މިހައި އަސަރުހުރި ޢިބުރަތްތެރި ވާހަކައެއް އަޅުގަނޑު ނުދަންނަމެވެ. އަވަސް ގޮތަކަށް މުޤައްދިމާއެއް ...\nއަޙްމަދު ޝަމީނު ޖެނުއަރީ 19, 2011 1\nبسم الله الرحمن الرحيم الحمد لله الذي خلق الذكر والأنثى، والصلاة والسلام على إمام الأنبياء والمرسلين، سيدنا ونبينا محمد وعلى آله وأصحابه أجمعين ...\nއަޙްމަދު ޝަމީނު ޖެނުއަރީ 16, 2011 0\nއެއް ތައްޓަކީ ހުސް ތައްޓެކެވެ. ބޭރުގައި ހުރީ ފެހިކުލައިގެ ދަވާދު ލައިފައިކަމުން ބަލާލަން ކިތަންމެހާ ވެސް ރީއްޗެވެ. ނޫނެކެވެ. ކުލަ ތަންކޮޅެއް ގަދައެވެ. އަނެއް ތަށިހުރީ ދަވާދުލައިފައެއް ނޫނެވެ. އެހެނަސް އެޔަށް ...\nއަޙްމަދު ޝަމީނު ޑިސެމްބަރ 31, 2010 0\nދަތި ނުކުރާށެވެ. ފަސޭހަ ކުރާށެވެ. 1\nއަސްލުލިޔުއްވީ: ޑރ. ޔޫސުފް އަލްޤަރަޟާވީ ތަރުޖަމާ: އަޙުމަދު ޝަމީނު ދޮންމަނިކު އެދީނަކީ އެކަލާނގެ އަޅުތަކުންނަށް މާތް ﷲ ބާވާލެއްވެވި ރަޙުމަތެކެވެ. މިއީ އެންމެ ކުރުގޮތަކަށް އިސްލާމްދީން ސިފަކުރެވޭނެ ޢިބާރާތެވެ. މިއީ އެސިފަޔަކުން ...\nއަޙްމަދު ޝަމީނު ޑިސެމްބަރ 30, 2010 0


"Duper Fifteen" Malhi Futsal Challenge: Evvana Maqaamaa Eku O1O Groupstage Nimmalaifi - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: އެއްވަނަ މަޤާމާއެކު އޯވަންއޯ ގްރޫޕްސްޓޭޖު ނިންމާލައިފި\nކުލަބް އޯވަންއޯ އާޢި ރެމްޕޭޖް ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގެ ގްރޫޕް އޭގެ އެއްވަނަ މަޤާމާއެކު ކުލަބް އޯވަންއޯ ގްރޫޕު ސްޓޭޖު ނިންމާލައިފިއެވެ.\nގްރޫޕް އޭގެ އެއްވަނަ މަޤާމާއެކު ކުލަބް އޯވަންއޯ ގްރޫޕްސްޓޭޖު ނިންމާލީ ގްރޫޕުގެ ފަހު މެޗުގައި ރެމްޕޭޖްގެ މައްޗަށް 7-1 ގެ ނަތީޖާއަކުން ކުރިހޯދައިގެންނެވެ. އޯވަންއޯ އެއްވަނަ ހޯދީ ހަތަރު ޓީމު ހިމެނޭ ގްރޫޕުގައި ކުޅުނު ތިން މެޗުންވެސް މޮޅުވެގެންނެވެ. މެޗުން ބަލިވިނަމަވެސް ރެމްޕޭޖް ވެސް ވަނީ ދެވަނަ މަޤާމާއެކު ދެވަނަބުރަށް ދަތުރުކޮށްފައެވެ.\nމި މެޗުގައި ކުލަބް އޯވަންއޯ ޓީމަށް ލަނޑުތައް ޖަހައިދިނީ ދެ ގޯލު ޖެހި ޖުމެއިލް ޖަމީލް އާއި އިބްރާހިމް އަސްވަދު (ގަބޭ) އާއި އަލީ ޝިފާއު (ރޮނާ) އަދި މުހައްމަަދު އިމްރާނެވެ. މީގެތެރެއިން ގަބޭ ފިޔަވާ އެހެން ކޮންމެ ކުޅުންތެރިއަކު ވަނީ ދެ ލަނޑު ޖަހާފައެވެ. ރެމްޕޭޖް ޓީމުގެ ހަމައެކަނި ގޯލު ޖަހައިދިނީ ނަސްރު މުހައްމަދު ދީދީ އެވެ. މެޗުގެ މޮޅު ކުޅުންތެރިއަކަށް ހޮވުނީ ކުލަބް އޯވަންއޯ ގެ އަލީ ޝިފާއު (ރޮނާ) އެވެ.


ޙުސައިން އަފްޝަން3މޭ 2020 19:26\nފޮޓޯ: ގެޓީ އިމޭޖްސް\nއިސްރާއީލުގެ ބޮޑުވަޒީރުގެ މަޤާމުގައި މިހާރުގެ ބޮޑުވަޒީރު ނަތަންޔާހޫއަށް ހުރެވިދާނެތޯ ނިންމުމަށް އެޤައުމުގެ ސުޕްރީމް ކޯޓަށް ހުށަހަޅާފައިވާ މައްސަލައެއްގެ އަޑުއެހުންތައް އެކޯޓުގައި ފަށައިފިއެވެ.\nނަތަންޔާހޫގެ މައްޗަށް ކޮރަޕްޝަންގެ ދަޢުވާތަކެއްވަނީ އުފުލިފައެވެ. އޭނާއަށް ބޮޑުވަޒީރު ކަމުގެ މަޤާމުގައި ހުރެވިދާނެތޯ ސުވާލު އުފެއްދުމުގެ އިތުރަށް އޭނާގެ އެންމެ ބޮޑު ވާދަވެރިޔާ ބެނީ ގާންޓްޒާއި ދެމީހުން އެކުވެގެން ކޯލިޝަނެއް އުފެއްދުމާ ގުޅިގެން އެކޯލިޝަނަށްވެސް ގޮންޖަހައި މައްސަލައެއް ކޯޓަށް ހުށަހަޅާފައިވެއެވެ.\nސުޕްރީމް ކޯޓުގެ އަޑުއެހުންތައް ފައްޓަވައިދެއްވަމުން ފަނޑިޔާރު އެސްތަރ ހަޔުޓް ވިދާޅުވެފައިވަނީ އެމީހެއްގެ މައްޗަށް ދަޢުވާއެއް އުފުލިފައިވާ ބަރުލަމާނުގެ މެންބަރެއްގެ ވަށައިގެން ސަރުކާރެއް ބިނާކުރެވިދާނެތޯ ކުރާ ސުވާލުގައި ދެފަރާތުން ދޭ ޒުވާބުތައް މިއަދު ކޯޓުން އަޑު އަހާނެ ކަމަށެވެ.\nއަދި މާދަމާ ކޯލިޝަން އެއްބަސްވުމާ ގުޅޭ މައްސަލައިގެ އަޑުއެހުންތައްވެސް ބާއްވާނެ ކަމަށް އެސްތަރ ވިދާޅުވިއެވެ. ކޮރޯނާ ވައިރަހާ ގުޅިގެން ރައްކާތެރިކަމުގެ ފިޔަވަޅެއްގެ ގޮތުން މާސްކުން މޫނު ނިވާކުރައްވައިގެން ތިއްބެވި 11 ފަނޑިޔާރުންގެ ބެންޗުގައި އިސްކޮށް އިންނަވާނީ އެސްތަރއެވެ.\nއާދީއްތަދުވަހުގެ އަޑުއެހުންތައް އައިސްފައިވަނީ ނަތަންޔާހޫއާއި ގާންޓްޒް އެކުވެގެން އެކުލަވައިލި އިއްތިޙާދާ ދެކޮޅަށް ގިނަ ބަޔަކު ތަލްއަވީވުގެ މަގުތަކުގައި މުޒާހަރާކޮށްފައިވާ ދަނޑިވަޅެއްގައެވެ.\nކޯޓުން ނަތަންޔާހޫއަށް ސަރުކާރު އެކުލަވައިނުލެވޭނެ ކަމަށް ނިންމައިފިނަމަ އަނެއްކާވެސް އަވަސް އިންތިޚާބެއް ބާއްވަން ޖެހޭނެއެވެ. އެއީ ފާއިތުވި އަހަރުގެ އޭޕްރީލު މަހުން ފެށިގެން މިހާތަނަށް ބާއްވާ ހަތަރުވަނަ އިންތިޚާބަށް ވާނެއެވެ. އަދި މިއިންތިޚާބު ބާއްވަންޖެހޭނީ ކޮރޯނާ ވައިރަސްގެ ސަބަބުން އިސްރާއީލުގެ އިޤުތިޞާދަށް މެދުވެރިވެފައިވާ ހީނަރުކަމުގެ ތެރޭގައެވެ.\nއެންމެ ފަހުން ބޭއްވި އިންތިޚާބުގައި އެއްވެސް ޕާޓީއަކަށް ސަރުކާރު އެކުލަވައިލަން ބޭނުންވާ މިންވަރުގެ އަޣުލަބިއްޔަތެއް ނުލިބުނެވެ. އެހެންކަމުން ނަތަންޔާހޫއާއި ގާންޓްޒްވަނީ އެއްބައިވަންތަކަމުގެ ސަރުކާރެއް އެކުލަވައިލުމަށް އެއްބަސްވެފައެވެ. އެއެއްބަސްވުމުގެ ދަށުން އެދެމީހުން އިސްރާއީލުގެ ވެރިކަންކުރާނީ ބަަހާލައިގެންނެވެ.\nމިއެއްބަސްވުމުގެ ދަށުން ފުރަތަމަ 18 މަސް ވެރިކަމުގައި ހުންނާނީ ނަތަންޔާހޫއެވެ. އަދި އެމުއްދަތު ފުރިހަމަކޮށް ވެރިކަމުގެ ބާރުތައް އޭނާ ހަވާލުކުރާނީ ބެނީ ގާންޓްޒާއެވެ. ނަތަންޔާހޫ އިސްރާއީލުގެ ވެރިކަމުގައި ހުންނަތާ ދިހަސް އަހަރަށްވުރެ ގިނަ ދުވަސް ފާއިތުވެއްޖެއެވެ.\nނަމަވެސް މިކޯލިޝަން އެއްބަސްވުން އުވައިލުމަށް އިދިކޮޅު ޕާޓީތަކުންނާއި އަމިއްލަ ޖަމްޢިއްޔާތަކުން ސުޕްރީމް ކޯޓުގައި ޝަކުވާ އުފުލާފައިވެއެވެ. އަދި ނަތަންޔާހޫއާ ދެކޮޅަށް ދަޢުވާތަކެއް އުފުލާފައިވާތީ އޭނާއަށް ވެރިކަން ނުކުރެވޭ ގޮތް ހެދުމަށްވެސް އެފަރާތްތަކުން އެދިފައިވެއެވެ.\nއިސްރާއީލް ސަރުކާރު ޤާނޫނު އަސާސީ ވެރިކަން\nSeptember 17, 2020 09:46:46\nAugust 25, 2020 14:43:19\nރާއްޖެޓީވީ2މިލިއަން ރުފިޔާއިން ޖޫރިމަނާކުރީ ރަނގަޅަށް: ބްރޯޑްކޮމް\nApril 25, 2020 17:58:57\nޖެންޑަރ މިނިސްޓްރީގެ ވަގުތީ ހިޔާތަކުގައި 89 މީހުން އެބަތިބި